CELEX: 62012CA0606
Language: el
Date: 2014-03-06 00:00:00
Title: Συνεκδικασθείσες υποθέσεις C-606/12 και C-607/12: Απόφαση του Δικαστηρίου (έβδομο τμήμα) της 6ης Μαρτίου 2014 [αιτήσεις της Commissione tributaria provinciale Genova (Ιταλία) για την έκδοση προδικαστικής αποφάσεως] — Dresser Rand SA κατά Agenzia delle Entrate Direzione Provinciale Ufficio Controlli (Προδικαστική παραπομπή — Φορολογία — ΦΠΑ — Οδηγία 2006/112/ΕΚ — Άρθρο 17, παράγραφος 2, στοιχείο στ' — Προϋπόθεση επαναποστολής αγαθού στο κράτος μέλος από το οποίο είχε αρχικώς αποσταλεί ή μεταφερθεί)

28.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/5
            
         Απόφαση του Δικαστηρίου (έβδομο τμήμα) της 6ης Μαρτίου 2014 [αιτήσεις της Commissione tributaria provinciale Genova (Ιταλία) για την έκδοση προδικαστικής αποφάσεως] — Dresser Rand SA κατά Agenzia delle Entrate Direzione Provinciale Ufficio Controlli
   (Συνεκδικασθείσες υποθέσεις C-606/12 και C-607/12) (1)
   
   ((Προδικαστική παραπομπή - Φορολογία - ΦΠΑ - Οδηγία 2006/112/ΕΚ - Άρθρο 17, παράγραφος 2, στοιχείο στ' - Προϋπόθεση επαναποστολής αγαθού στο κράτος μέλος από το οποίο είχε αρχικώς αποσταλεί ή μεταφερθεί))
   2014/C 129/06
   Γλώσσα διαδικασίας: η ιταλική
   
      Αιτούν δικαστήριο
   
   Commissione tributaria provinciale Genova
   
      Διάδικοι στην υπόθεση της κύριας δίκης
   
   Dresser Rand SA
   
      κατά
   
   Agenzia delle Entrate Direzione Provinciale Ufficio Controlli
   
      Αντικείμενο
   
   Αιτήσεις προδικαστικής αποφάσεως — Commissione tributaria provinciale di Genova — Ερμηνεία του άρθρου 17, παράγραφος 2, στοιχείο στ', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Μεταφορά με προορισμό άλλο κράτος μέλος — Έννοια του όρου «εργασίες επί του αγαθού» — Δραστηριότητα ελέγχου της δυνατότητας προσαρμογής σε άλλα αγαθά — Προϋπόθεση επαναποστολής του αγαθού στο κράτος μέλος από το οποίο είχε αρχικώς αποσταλεί ή μεταφερθεί — Δυνατότητα να αντιμετωπισθεί η αποστολή ως μεταφορά με προορισμό άλλο κράτος μέλος σε περίπτωση αποστολής προς κράτος μέλος διαφορετικό από εκείνο της αφετηρίας
   
      Διατακτικό
   
   Το άρθρο 17, παράγραφος 2, στοιχείο στ', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι, προκειμένου η αποστολή ή η μεταφορά ενός αγαθού να μη χαρακτηρίζεται ως μεταφορά με προορισμό άλλο κράτος μέλος, το αγαθό αυτό, αφού εκτελεσθούν οι σχετικές με αυτό εργασίες στο κράτος μέλος αφίξεως της αποστολής ή της μεταφοράς του αγαθού αυτού, πρέπει οπωσδήποτε να αποστέλλεται εκ νέου, με προορισμό τον υποκείμενο στον φόρο, στο κράτος μέλος από το οποίο είχε αρχικά αποσταλεί ή μεταφερθεί.
   
      (1)  ΕΕ C 101 της 6.4.2013.